Lav et referat af nedenstående tekst:

Tekst:
Hornmusik, brede smil, en varmende dram og masser af nordjysk kærlighed. Det var, hvad der mødte TV2 Nords udsendte, Robert Bedsted og Bruno Stagsted, da endelig - efter fire dage, 160 kilometers vandring, 50.000 skridt om dagen, vabler og flænger i hælene - ankom til vandringens mål, Testrup i Vesthimmerland. Læg dertil en ventende limousine, en snorklipning, en prisoverrækkelse og i hobevis af fremmødte nysgerrige, der har fulgt turen i løbet af ugen, ja, så har du den scene, der mødte de to standhaftige vandrere, da ankom ved 18-tiden fredag aften. - Det har været så overvældende at opleve den opmærksomhed og opbakning, vi har fået undervejs, sagde Robert Bedsted fredag morgen, mens han og kollegaen, Brune Stagsted, stadig sad over morgenmaden i Løgstør. Og opmærksomhed har der været - næsten 500 mennesker så med på www.facebook.dk/tv2nord , da journalisten og vandreren kom i mål, og undervejs på turen har et utal af mennesker inviteret på kaffe, kage, aftensmad og overnatning. Hele turen er dokumenteret med livesending. Nu går turen hjemad for Bedsted og Stagsted - dog ikke til fods. Se mere i vores nyhedsudsendelse klokken 19.30.

Referat:
Præcis som planlagt ramte Robert Bedsted og Bruno Stagsted endestationen i Testrup klokken 18. Her ventede både seere og kolleger med en ordentlig fejring af bedriften.